Pinsemandag kl. 11.00 drog omkring 600 AaB-fans i otte busser af sted mod København. Allerede fra starten var stemningen høj og de første bajere knappet op. - Jeg regner med at sælge tre kasser øl pr. bus allerede inden Støvring, sagde rejseleder Rina Albertsen til TV2/NORD inden afgang fra Aalborg Stadion. Flere af fansene havde også medbragt champagne. - Jeg tror, at FC Midtjylland taber til Esbjerg, og vi får uafgjort 1-1 i Parken. Så er den hjemme, sagde Kasper Christensen fra Aalborg inden han hoppede på bussen.

Opsummering:
Det kommer ikke til at skorte på opbakning til AaB, når superligamandskabet mandag aften skal forsøge at fravriste FC København det danske mesterskab